تۆمی ئینت

تۆماس سایمنس (لەدایکبووی ٩ی نیسانی ٢٠٠٤)، ناسراو بە تۆمی ئینت، یووتیووبەرێک و ستریمەرێکی تویچی بەڕیتانییە. ڤیدیۆ و ڵایڤ ستریمی پەیوەست بە ماینکرافت بەرھەم دەھێنێت، زۆرینەی کات لەگەڵ یووتیووبەر و ستریمەرانی ھاوڕێی لە دریم ئێس ئێم پی، کە بووەتە ھۆی بەناوبانگبوونی کەناڵەکانی یووتیووب و تویچی. بەپێی ١٢ی تەممووزی ٢٠٢١، ھەر حەوت کەناڵەکەی بەکۆکراوەیی خاوەنی ٢٠٬٥ ملیۆن سەبسکرایبەر و خاوەنی زیاتر لە ١٬٠٨ ملیار بینەرن؛ کەناڵە سەرەکییەکەی تویچی زیاتر لە ٥٬٩ ملیۆن فۆڵۆوەری ھەیە، کە ئەیکات بە ١٣یەمین کەناڵ لە پێڕستی کەناڵە زۆر فۆڵۆوکراوەکان، و ئەیکات بە پڕ فۆڵۆوکراوترین کەناڵی ماینکرافت لە تویچ.

 ژیانی سەرەتایی 
سایمنس لە نۆتینگھامشێر، ئینگلتەرا لە ٩ی نیسانی ٢٠٠٤دا لەدایکبووە.

 پیشە 
 یووتیووب 
سایمنس یەکەم کەناڵی یووتیووبی، Channelnutpig، دروستکرد لە ١٥ی شوباتی ٢٠١٣، و TommyInnitیشی لە ٢٤ی کانوونی یەکەمی ٢٠١٥دا دروستکرد. یەکەم ڤیدیۆی لە کەناڵی TommyInnit لە ٩ی ئەیلوولی ٢٠١٨دا بڵاوکردەوە. سایمنس بەزۆری ڤیدیۆی ماینکرافت بڵاودەکاتەوە.

لە ٦ی ئابی ٢٠١٩دا، سایمنس یەکەم ڤیدیۆی بڵاوکردەوە دەربارەی چکۆلە یاری ھایپیکسڵی سکای بڵۆک. کاتێک بە بەردەوامی ڤیدیۆی پەیوەست بە سکای بڵۆکی بڵاو ئەکردەوە، کەناڵی TommyInnitەکەی بەشێوەیەکی خێرا سەبسکرایبەرەکانی زیادی کرد لە ٤٬٨٠٠ بۆ ٦٦٬٠٠٠. لە ٤ی تەممووزی ٢٠٢٠دا، سایمنس بەژداری لە ڕاژەکاری ماینکرافتی دریم ئێس ئێم پی کرد، کە لەلایەن دریمی یووتیووبەرەوە بەڕێوە دەبرێت.

لە ١ی نیسانی ٢٠٢١، سایمنس کەناڵێکی تازەی یووتیووبی دروستکرد بەناوی خۆیەوە، دوای دوو مانگ یەکەم ڤیدیۆی تیادا بڵاوکردەوە.

 تویچ 
سایمنس لە کۆتایییەکانی ٢٠١٨ لە تویچ دەستی بە ستریمکردن کرد، و یاری ماینکرافت، پەبجی، و فۆرتنایتی دەکرد.

لە ٢٠ی کانوونی دووەمی ٢٠٢٠دا، سایمنس ڵایڤ ستریمێکی بۆ کۆتاییی دریم ئێس ئێم پی کرد، بەناوی کۆتاییی دریم ئێس ئێم پی، کە گەیشتە ٦٥٠٬٠٠٠ بینەر. کە کردی بە سێیەم پڕ بینەرترین ڵایڤ ستریمی تویچ، و توانی لە ڵایڤ ستریمە ھاوبەشەکەی نینجا لەگەڵ درەیکدا پڕ بینەرتر بێت.

 خەڵات و پاڵێوراوەکان 
 ساڵ خەڵات پۆل ئەنجام  ٢٠٢١ تۆماری جیھانی گینس بڕ بینەرترین ڵایڤ ستریمی ماینکرافت لە تویچ  پڕ فۆڵۆوکراوترین کەناڵی ماینکرافت لە تویچ 

 تێبینییەکان 

 سەرچاوەکان 

 بەستەرە دەرەکییەکان 


 سەب-ڕێدێتی تۆمی ئینت لە ڕێدیت

پۆل:زیندووان
پۆل:لەدایکبووانی ٢٠٠٤
پۆل:یوتیووبەرە کوڕەکان
پۆل:کەناڵەکان بە زمانی ئینگلیزی لە یوتیووب